“ทรู” ยันพนง.ติด “โควิด” ไม่ใช่แผนกพบลูกค้า! แจงนำส่งรพ.ทันที-กักตัวผู้ใกล้ชิด 14 วัน
“ทรู” ยันพนง.ติด “โควิด” ไม่ใช่แผนกพบลูกค้า! แจงนำส่งรพ.ทันที-กักตัวผู้ใกล้ชิด 14 วัน
“ทรู” ยันพนง.ติด “โควิด” ไม่ใช่แผนกพบลูกค้า! แจงนำส่งรพ.ทันที-กักตัวผู้ใกล้ชิด 14 วัน
18 มี.ค. 2564

บริษัท ทรู คอร์ปอเรชั่น จำกัด (มหาชน) หรือ TRUE ประกาศชี้แจงเหตุการณ์กรณีพนักงานของทรูมีผู้ติดเชื้อโควิด-19 เมื่อวันที่ 17 มี.ค.ที่ผ่านมา อย่างไรก็ตามพนักงานรายดังกล่าวไม่ได้ทำงานเกี่ยวข้องกับลูกค้า ขณะที่บริษัทได้ประสานส่งพนักงานเข้ารับการรักษาตัวในโรงพยาบาลทันทีหลังได้ทราบข่าว ขณะที่แจ้งให้ผู้ที่ปฏิบัติงานใกล้ชิดกับพนักงานที่ติดเชื้อทุกคนไปตรวจหาเชื้อโควิด-19 และเฝ้าระวังสังเกตุอาการที่บ้านเป็นเวลา 14 วัน
ขณะที่ได้เปิดไทม์ไลน์ผู้ป่วยดังนี้ 
วันที่ 18 มี.ค. 2564 มีรายงานว่า True Together ประกาศชี้แจงเหตุการณ์กรณีมีผู้ติดเชื้อ โควิด-19 โดยระบุว่า พบพนักงานทรู ติดเชื้อโควิด-19 (ไม่ได้ทํางานเกี่ยวข้องกับลูกค้า) สถานที่ อาคารทรู ทาวเวอร์ ชั้น 20 วันที่ตรวจพบเชื้อ 17 มีนาคม 2564
วันที่ 3 มี.ค. 2564 : เข้าร่วมประชุมในห้องประชุมที่ True Branding Shop สาขา Siam Square Soi 2
วันที่ 4-5 มี.ค. 2564 : เข้าปฏิบัติงานที่อาคารทรู ทาวเวอร์ ชั้น 20
วันที่ 6-8 มี.ค. 2564 : อยู่บ้านพัก
วันที่ 9-10 มี.ค. 2564 : เข้าปฏิบัติงานที่อาคารทรู ทาวเวอร์ ชั้น 20
วันที่ 11-16 มี.ค. 2564 : ปฏิบัติงาน WFH
วันที่ 17 มี.ค. 2564 : ตรวจพบเชื้อโควิด-19
นอกจากนี้ยังเพิ่มความเข้มงวดในมาตรการป้องกันการติดเชื้อและแพร่ระบาดของเชื้อไวรัสโควิด-19 ให้พนักงานปฏิบัติตามมาตรการป้องกัน ของศบค.อย่างเคร่งครัด และได้ทำการอบพ่นน้ำยาฆ่าเชื้อ ด้วยมาตรฐานเดียวกับที่ใช้ในโรงพยาบาลและตามมาตรฐานสาธารณสุขสากล
